ddrg/super_eurlex huggingface dataset:
Kommissionens beslutning

af 23. november 2001

om ændring af beslutning 97/365/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter

(meddelt under nummer K(2001) 3701)

(EØS-relevant tekst)

(2001/826/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1, og

ud fra følgende betragtninger:

(1) Ved Kommissionens beslutning 97/222/EF(3) er der opstillet en liste over tredjelande, hvorfra medlemsstaterne tillader indførsel af kødprodukter.

(2) Ved Kommissionens beslutning 97/221/EF(4) er der for landene på denne liste fastsat dyresundhedsbetingelser og bestemmelser om udstedelse af sundhedscertifikater ved indførsel af kødprodukter.

(3) Ved Kommissionens beslutning 97/365/EF(5) er der opstillet midlertidige lister over tredjelandsvirksomheder, hvorfra medlemsstaterne kan indføre produkter med kød af kvæg, svin, hovdyr, får og geder.

(4) Kommissionen har aflagt besøg i Litauen for at kontrollere kødforarbejdningsvirksomheder og anbefalet at godkende visse virksomheder, hvorfra medlemsstaterne kan indføre kødprodukter til Fællesskabet, såfremt den relevante litauiske myndighed giver visse garantier.

(5) Kommissionen har fra Litauen modtaget en liste over kødforarbejdningsvirksomheder med forsikring om, at disse virksomheder fuldt ud opfylder de relevante EF-sundhedskrav, og at en sådan virksomheds udførsel til Det Europæiske Fællesskab vil blive suspenderet, hvis den skulle undlade at opfylde disse krav.

(6) Der kan således opstilles en midlertidig liste over kødforarbejdningsvirksomheder for Litauen.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten i bilaget til denne beslutning indsættes i bilaget til beslutning 97/365/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. november 2001.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 89 af 4.4.1997, s. 39.

(4) EFT L 89 af 4.4.1997, s. 32.

(5) EFT L 154 af 12.6.1997, s. 41.

BILAG

LITAUEN

>TABELPOSITION>
Rådets afgørelse

af 29. januar 2001

om udnævnelse af to yderligere medlemmer af appelkamrene under Kontoret for Harmonisering i det Indre Marked (Varemærker og Design)

(2001/C 54/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til de indstillinger, som administrationsrådet for Kontoret for Harmonisering i det Indre Marked (Varemærker og Design) foretog den 19. december 2000 -

TRUFFET FØLGENDE AFGØRELSE:

Artikel 1

David Thomas KEELING, født den 25. november 1951 i Leek, Det Forenede Kongerige, og Carlo Alexandre Werner RUSCONI, født den 10. november 1956 i Genève, Schweiz, udnævnes til yderligere medlemmer af appelkamrene under Kontoret for Harmonisering i det Indre Marked (Varemærker og Design) for et tidsrum på fem år.

Artikel 2

Datoen for, hvornår det i artikel 1 omhandlede tidsrum på fem år begynder at løbe, fastsættes af administrationsrådet for Kontoret for Harmonisering i det Indre Marked (Varemærker og Design).

Udfærdiget i Bruxelles, den 29. januar 2001.

På Rådets vegne

M. Winberg

Formand

(1) EFT L 11 af 14.1.1994, s. 1.
Kommissionens beslutning

af 30. januar 2001

om tilladelse til markedsføring af et dextranpræparat frembragt af Leuconostoc mesenteroides som en ny levnedsmiddelingrediens i bagværk i henhold til Europa-Parlamentets og Rådets forordning (EF) nr. 258/97

(meddelt under nummer K(2001) 174)

(Kun den nederlandske udgave er autentisk)

(2001/122/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97(1), særlig artikel 7,

under henvisning til Puracors ansøgning af 9. april 1999 til de kompetente myndigheder i Belgien om tilladelse til at markedsføre et dextranpræparat frembragt af Leuconostoc mesenteroides som en ny levnedsmiddelingrediens,

under henvisning til den første vurderingsrapport, som de kompetente belgiske myndigheder har udarbejdet, og som Kommissionen fremsendte til medlemsstaterne den 28. juli 1999, og

ud fra følgende betragtninger:

(1) Inden for det i forordningens artikel 6, stk. 4, fastsatte tidsrum på 60 dage blev der fremsat begrundede indsigelser i henhold til bestemmelserne. Ifølge bestemmelserne i forordningens artikel 7 skal der derfor træffes beslutning efter proceduren i forordningens artikel 13.

(2) Den Videnskabelige Komité for Levnedsmidler er blevet hørt om spørgsmålet i henhold til forordningens artikel 11. Ifølge udtalelse afgivet af Den Videnskabelige Komité for Levnedsmidler den 18. oktober 2000 udgør et indhold i bagværk på op til 5 % af det dextranpræparat frembragt af Leuconostoc mesenteroides, som ansøgningen vedrører, ingen sundhedsrisiko for mennesker.

(3) Dextran er en ingrediens i bagværk på linje med gluten, sojamel, bønnemel, maltmel og inaktiveret surdej.

(4) Dextran er meget let at fordøje og har ernæringsmæssige egenskaber, der svarer til stivelses.

(5) Det er således påvist, at produkterne opfylder kriterierne i forordningens artikel 3, stk. 1.

(6) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Dextranpræparat frembragt af Leuconostoc mesenteroides som anført i bilaget kan markedsføres i Fællesskabet som en ny levnedsmiddelingrediens i bagværk, på betingelse af at dextranpræparatet højst udgør 5 % af det endelige bagværk.

Artikel 2

Uden at de øvrige bestemmelser i EF-lovgivningen om mærkning af levnedsmidler tilsidesættes, anføres betegnelsen "dextran" i ingredienslisten for det pågældende bagværk.

Artikel 3

Denne beslutning er rettet til Puracor n.v./s.a., Industrialaan 25, B-1702 Groot Bijgaarden.

Udfærdiget i Bruxelles, den 30. januar 2001.

På Kommissionens vegne

David Byrne

Medlem af Kommissionen

(1) EFT L 43 af 14.2.1997, s. 1.

BILAG

Specifikationer for et dextranpræparat frembragt af Leuconostoc mesenteroides

>TABELPOSITION>
Kommissionens beslutning

af 25. januar 2001

om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr

(meddelt under nummer K(2001) 139)

(EØS-relevant tekst)

(2001/107/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/36/EF af 29. april 1999 om transportabelt trykbærende udstyr(1), særlig artikel 17, stk. 2, og

ud fra følgende betragtninger:

(1) Der findes ikke detaljerede tekniske forskrifter og er ikke indføjet tilstrækkelig mange relevante europæiske standarder for fade, flaskebatterier og tanke som omhandlet i direktiv 1999/36/EF, artikel 2, i bilagene til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej(2), senest ændret ved Europa-Parlamentets og Rådets direktiv 2000/61/EF(3), eller i Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om jernbanebefordring af farligt gods(4), senest ændret ved Europa-Parlamentets og Rådets direktiv 2000/62/EF(5). Derfor må datoen for anvendelse af direktivet udsættes for dette transportable trykbærende udstyrs vedkommende.

(2) I henhold til direktiv 1999/36/EF, artikel 18, skal medlemsstaterne i en overgangsperiode på to år fra direktivets anvendelsesdato tillade markedsføring og ibrugtagning af transportabelt trykbærende udstyr, som opfylder de bestemmelser, der gælder på deres område den 1. juli 2001, indtil to år fra denne dato. Derfor bør også denne periodes udløbsdato udskydes.

(3) Foranstaltningerne i denne beslutning er i overensstemmelse med udtalelse fra det udvalg, der er nævnt i direktiv 1999/36/EF, artikel 15 -

VEDTAGET FØLGENDE BESLUTNING:

Artikel 1

I medfør af direktiv 1999/36/EF, artikel 17, stk. 2, udsættes datoen for dette direktivs anvendelse til den 1. juli 2003, for så vidt angår fade, flaskebatterier og tanke.

Artikel 2

Medlemsstaterne skal tillade markedsføring og ibrugtagning af udstyr som nævnt i artikel 1, når det opfylder de bestemmelser, der gælder på deres område den 1. juli 2003, indtil to år fra denne dato, samt senere ibrugtagning af sådant udstyr, som er markedsført inden nævnte dato.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. januar 2001.

På Kommissionens vegne

Loyola De Palacio

Næstformand

(1) EFT L 138 af 1.6.1999, s. 20.

(2) EFT L 319 af 12.12.1994, s. 7.

(3) EFT L 279 af 1.11.2000, s. 40.

(4) EFT L 235 af 17.9.1996, s. 25.

(5) EFT L 279 af 1.11.2000, s. 44.
Rådets afgørelse

af 8. december 2000

om undertegnelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet og tilhørende protokoller om bekæmpelse af menneskehandel, navnlig med kvinder og børn, og smugling af indvandrere til lands, til vands og i luften

(2001/87/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, artikel 62, nr. 2, litra a), artikel 63, første afsnit, nr. 3, litra b), og artikel 95 sammenholdt med artikel 300, stk. 2, første afsnit,

under henvisning til Kommissionens forslag, og

ud fra følgende betragtninger:

(1) Kommissionen har på Fællesskabets vegne forhandlet sig frem til konventionen og de to tilhørende protokoller, der er omfattet af Fællesskabets kompetence, efter at have fået bemyndigelse hertil af Rådet.

(2) Rådet har ligeledes bemyndiget Kommissionen til at forhandle om Fællesskabets tiltrædelse af disse internationale aftaler.

(3) Forhandlingerne er afsluttet, og de instrumenter, man har forhandlet sig frem til, vil blive lagt frem til undertegnelse af medlemsstaterne og af regionale organisationer til økonomisk integration med kompetence hertil i Palermo den 12. til 15. december 2000 og derefter i De Forenede Nationers hovedsæde i en periode på to år.

(4) Medlemsstaterne har givet udtryk for, at de vil undertegne disse instrumenter, så snart der åbnes mulighed herfor i Palermo, og det er vigtigt, at Det Europæiske Fællesskab også får denne mulighed -

TRUFFET FØLGENDE AFGØRELSE:

Eneste artikel

1. Rådets formand bemyndiges til at udpege personer, der på Det Europæiske Fællesskabs vegne kan undertegne konventionen om bekæmpelse af grænseoverskridende organiseret kriminalitet samt de tilhørende protokoller om bekæmpelse af menneskehandel, især med kvinder og børn, og smugling af indvandrere til lands, til vands og i luften.

2. Teksterne til konventionen og de to tilhørende protokoller, der blev vedtaget af FN's Generalforsamling ved resolution nr. 25 af 15. november 2000, offentliggøres i De Europæiske Fællesskabers Tidende, når Fællesskabet har tiltrådt dem.

Udfærdiget i Bruxelles, den 8. december 2000.

På Rådets vegne

H. Védrine

Formand
Kommissionens beslutning

af 28. februar 2001

om en obligatorisk mærkningsordning for oksekød i Tyskland

(meddelt under nummer K(2001) 467)

(Kun den tyske udgave er autentisk)

(2001/189/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter, som ophævede Rådets forordning (EF) nr. 820/97(1), særlig artikel 13, stk. 4, og

ud fra følgende betragtninger:

(1) Ifølge artikel 13, stk. 3, i forordning (EF) nr. 1760/2000 kan medlemsstaterne, hvis der findes tilstrækkelige oplysninger i identifikations- og registreringsordningen for kvæg, indtil den 31. december 2001 beslutte, at der for oksekød fra dyr, der er født, opdrættet og slagtet i den samme medlemsstat, også skal anføres yderligere oplysninger på mærket.

(2) Tyskland har anmodet om Kommissionens godkendelse af en obligatorisk mærkningsordning for oksekød i overensstemmelse med artikel 13, stk. 4, i forordning (EF) nr. 1760/2000 -

VEDTAGET FØLGENDE BESLUTNING:

Artikel 1

Den tyske anmodning, jf. bilaget, om indførelse af en obligatorisk mærkningsordning for oksekød af dyr, der er født, opdrættet og slagtet på tysk område, godkendes i overensstemmelse med artikel 13, stk. 4, i forordning (EF) nr. 1760/2000.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 28. februar 2001.

På Kommissionens vegne

Franz Fischler

Medlem af Kommissionen

(1) EFT L 204 af 11.8.2000, s. 1.

BILAG

Mærkning af oksekød og oksekødsprodukter med angivelse af tysk oprindelse

Oksekød og oksekødsprodukter af kvæg, der er født, opdrættet og slagtet i Tyskland, skal mærkes med en angivelse af tysk oprindelse.

Den tyske oprindelse skal angives enten ved "Oprindelse: Tyskland" eller ved angivelse af, at det dyr, kødet stammer fra, er født, opdrættet og slagtet i Tyskland.

Kriterier, der skal være opfyldt for tysk oprindelse

Angivelsen af tysk oprindelse er ikke obligatorisk for oksekød, som stammer fra dyr, der ikke er registreret i den tyske database som værende født, opdrættet og slagtet i Tyskland, eller for hvilke registreringsnummeret for det pågældende dyrs moder ikke kendes, og det ikke er bevist, på hvilken bedrift, dyret er født.
Rådets afgørelse

af 12. februar 2001

om offentliggørelse af henstillingen med henblik på at bringe den manglende overensstemmelse mellem den økonomiske politik i Irland og de overordnede retningslinjer til ophør

(2001/192/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 99, stk. 4,

under henvisning til forslag fra Kommissionen, og

ud fra følgende betragtninger:

(1) Den 12. februar 2001 vedtog Rådet sin henstilling med henblik på at bringe den manglende overensstemmelse mellem den økonomiske politik i Irland og de overordnede retningslinjer til ophør(1), som er rettet til den irske regering med det formål at bringe 2001-budgetplanernes manglende overensstemmelse med de overordnede retningslinjer for de økonomiske politikker for 2000 til ophør.

(2) Rådet er af den opfattelse, at en offentliggørelse af henstillingen vil fremme samordningen af medlemsstaternes og Fællesskabets økonomiske politikker og bidrage til en bedre forståelse hos de økonomiske aktører, hvorved gennemførelsen af de anbefalede foranstaltninger lettes -

TRUFFET FØLGENDE AFGØRELSE:

Artikel 1

Rådets henstilling 12. februar 2001 med henblik på at bringe den manglende overensstemmelse mellem den økonomiske politik i Irland og de overordnede retningslinjer til ophør offentliggøres i De Europæiske Fællesskabers Tidende.

Artikel 2

Denne afgørelse får virkning den 12. februar 2001.

Udfærdiget i Bruxelles, den 12. februar 2001.

På Rådets vegne

B. Ringholm

Formand

(1) Se side 22 i denne Tidende.
Afgørelse truffet af direktøren for Europol

den 3. juli 2000

om omregning til euro af de beløb, der er nævnt i bilaget til afgørelse truffet af Europols styrelsesråd den 16. november 1999 om skat samt om tilpasning af vederlagene, der er besluttet af Rådet

(2001/C 65/04)

EUROPOLS DIREKTØR HAR-

under henvisning til afgørelse truffet af Europols styrelsesråd den 16. november 1999 om godkendelse af de betingelser og procedurer Europol har fastsat for den skat, der skal betales til Europol af løn og honorarer(1), som udbetales til Europols personale, særlig artikel 2 og 3, og

ud fra følgende betragtninger:

(1) I henhold til nævnte afgørelse af 16. november 1999 foretager direktøren en forhøjelse af de beløb, der er anført i artikel 4 i bilaget til nævnte afgørelse, med en procentsats svarende til den procentsats, der er fastsat i Rådets afgørelse af 2. december 1999 om tilpasning af Europol-ansattes vederlag og tillæg(2).

(2) I henhold til sidstnævnte afgørelse af 2. december 1999 foretager direktøren endvidere omregningen til euroenheder af de beløb, der er fastsat, på grundlag af Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen(3) og Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen(4).

(3) Direktøren træffer de nødvendige foranstaltninger til offentliggørelse af de fastsatte beløb i De Europæiske Fællesskabers Tidende -

TRUFFET FØLGENDE AFGØRELSE:

Artikel 1

>TABELPOSITION>

Artikel 2

Denne afgørelse offentliggøres i EF-Tidende.

Artikel 3

Denne afgørelse træder i kraft dagen efter datoen for direktørens vedtagelse.

Udfærdiget i Haag, den 3. juli 2000.

For Europol

J. Storbeck

Direktør

(1) Se side 6 i denne EFT.

(2) EFT C 364 af 17.12.1999, s. 1.

(3) EFT C 162 af 19.6.1997, s. 1. Forordningen er ændret ved Kommissionens forordning (EF) nr. 2653/98 (EFT L 335 af 10.12.1998, s. 51).

(4) EFT L 359 af 31.12.1998, s. 1.
Afgørelse truffet af direktøren for Europol

den 3. juli 2000

om omregning til euro af de beløb, der er nævnt i personalevedtægten

(2001/C 65/03)

EUROPOLS DIREKTØR HAR-

under henvisning til Rådets afgørelse af 2. december 1999 om ændring af Rådets retsakt af 3. december 1998 om vedtagelse af vedtægten for Europols personale med hensyn til fastsættelse af vederlag, pensioner og andre beløb i euro(1), særlig artikel 1, stk. 2, og

ud fra følgende betragtninger:

(1) I henhold til nævnte afgørelse foretager direktøren omregningen til euroenheder af de forskellige beløb, der er nævnt i vedtægten for Europols personale fastsat ved Rådets retsakt af 3. december 1998(2), på grundlag af Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen(3) og Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen(4).

(2) Direktøren foretager de nødvendige foranstaltninger til offentliggørelse af de fastlagte værdier i De Europæiske Fællesskabers Tidende -

TRUFFET FØLGENDE AFGØRELSE:

Artikel 1

Med virkning fra den 1. juli 1999 og efter Rådets afgørelse af 2. december 1999 om tilpasning af Europol-ansattes vederlag og tillæg(5) fastlægges værdierne i euroenheder af de forskellige beløb, der er nævnt i personalevedtægten, således:

1.

>TABELPOSITION>

2. Det første beløb, der er anført i artikel 59, stk. 3, i personalevedtægten, fastsættes til 812,38 EUR.

3. Det andet beløb, der er anført i artikel 59, stk. 3, i personalevedtægten, fastsættes til 1624,76 EUR.

4. Det beløb, der er anført i artikel 60, stk. 1, i personalevedtægten, fastsættes til 216,63 EUR.

5. I bilag 5 til personalevedtægten:

a) fastsættes det beløb, der er anført i artikel 2, stk. 1, til 226,48 EUR

b) fastsættes det første beløb, der er anført i artikel 3, stk. 1, til 9847,03 EUR

c) fastsættes det andet beløb, der er anført i artikel 3, stk. 1, til 2215,58 EUR

d) fastsættes det beløb, der er anført i artikel 3, stk. 2, til 13293,49 EUR

e) fastsættes det første beløb, der er anført i artikel 4, stk. 1, til 984,70 EUR

f) fastsættes det andet beløb, der er anført i artikel 4, stk. 1, til 738,53 EUR

g) fastsættes det tredje beløb, der er anført i artikel 4, stk. 1, til 492,35 EUR

h) fastsættes det fjerde beløb, der er anført i artikel 4, stk. 1, til 393,88 EUR

i) fastsættes det første beløb, der er anført i artikel 5, til 1477,05 EUR

j) fastsættes det andet beløb, der er anført i artikel 5, til 1969,41 EUR

k) fastsættes det tredje beløb, der er anført i artikel 5, til 2461,76 EUR.

l) fastsættes det beløb, der er anført i artikel 7, stk. 3, til 0,20 EUR.

Artikel 2

Denne afgørelse offentliggøres i EF-Tidende.

Artikel 3

Denne afgørelse træder i kraft dagen efter direktørens vedtagelse.

Udfærdiget i Haag, den 3. juli 2000.

For Europol

J. Storbeck

Direktør

(1) EFT C 364 af 17.12.1999, s. 3.

(2) EFT C 26 af 30.1.1999, s. 23.

(3) EFT L 162 af 19.6.1997, s. 1. Forordningen er ændret ved Kommissionens forordning (EF) nr. 2653/98 (EFT L 335 af 10.12.1998, s. 51).

(4) EFT L 359 af 31.12.1998, s. 1.

(5) EFT C 364 af 17.12.1999, s.1.
STYRELSESRÅDET FOR DEN EUROPÆISKE CENTRALBANKS AFGØRELSE

af 19. juni 1998

om udnævnelse af Den Europæiske Centralbanks eksterne revisor og mandatets varighed

(ECB/1998/NP1)

STYRELSESRÅDET FOR DEN EUROPÆISKE CENTRALBANK (i det følgende benævnt "Styrelsesrådet") HAR -

under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og

ud fra følgende betragtninger:

(1) Den Europæiske Centralbanks (i det følgende benævnt "ECB") og de nationale centralbankers regnskaber revideres af uafhængige eksterne revisorer, der indstilles af Styrelsesrådet og godkendes af Rådet for Den Europæiske Union.

(2) Rådet for Det Europæiske Monetære Institut er nået til enighed om at indstille Coopers & Lybrand til ekstern revisor for ECB for en mandatperiode på fem år, med en særlig opsigelsesklausul efter to år -

TRUFFET FØLGENDE AFGØRELSE:

Artikel 1

Det indstilles til Rådet for Den Europæiske Union, at Coopers & Lybrand udnævnes til ekstern revisor for ECB.

Artikel 2

ECB's eksterne revisor har en mandatperiode på fem år, med en særlig opsigelsesklausul efter to år.

Udfærdiget i Frankfurt am Main, den 19. juni 1998

På vegne af ECB's Styrelsesråd

Willem F. Duisenberg

Formand